CELEX: 31997R0334
Language: el
Date: 1997-02-25 00:00:00
Title: Κανονισμός (ΕΚ) αριθ. 334/97 της Επιτροπής της 25ης Φεβρουαρίου 1997 για τροποποίηση του κανονισμού (ΕΚ) αριθ. 151/97 για την πώληση, σε κατ' αποκοπή προκαθορισμένες τιμές, βοείου κρέατος το οποίο διαθέτουν ορισμένοι οργανισμοί παρέμβασης και προορίζεται για τον εφοδιασμό των Καναρίων Νήσων

Avis juridique important

|

31997R0334

Κανονισμός (ΕΚ) αριθ. 334/97 της Επιτροπής της 25ης Φεβρουαρίου 1997 για τροποποίηση του κανονισμού (ΕΚ) αριθ. 151/97 για την πώληση, σε κατ' αποκοπή προκαθορισμένες τιμές, βοείου κρέατος το οποίο διαθέτουν ορισμένοι οργανισμοί παρέμβασης και προορίζεται για τον εφοδιασμό των Καναρίων Νήσων  

Επίσημη Εφημερίδα αριθ. L 056 της 26/02/1997 σ. 0004 - 0005

ΚΑΝΟΝΙΣΜΟΣ (ΕΚ) αριθ. 334/97 ΤΗΣ ΕΠΙΤΡΟΠΗΣ της 25ης Φεβρουαρίου 1997 για τροποποίηση του κανονισμού (ΕΚ) αριθ. 151/97 για την πώληση, σε κατ' αποκοπή προκαθορισμένες τιμές, βοείου κρέατος το οποίο διαθέτουν ορισμένοι οργανισμοί παρέμβασης και προορίζεται για τον εφοδιασμό των Καναρίων ΝήσωνΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τον κανονισμό (ΕΟΚ) αριθ. 805/68 του Συμβουλίου, της 27ης Ιουνίου 1968, περί κοινής οργανώσεως αγοράς στον τομέα του βοείου κρέατος (1), όπως τροποποιήθηκε τελευταία από τον κανονισμό (ΕΚ) αριθ. 2222/96 (2), και ιδίως το άρθρο 7 παράγραφος 3,τον κανονισμό (ΕΟΚ) αριθ. 1601/92 του Συμβουλίου, της 15ης Ιουνίου 1992, για ειδικά μέτρα όσον αφορά ορισμένα γεωργικά προϊόντα υπέρ των Καναρίων Νήσων (3), όπως τροποποιήθηκε τελευταία από τον κανονισμό (ΕΚ) αριθ. 2348/96 (4), και ιδίως το άρθρο 3 παράγραφος 2,Εκτιμώντας:ότι ο κανονισμός (ΕΚ) αριθ. 151/97 της Επιτροπής (5), έχει προβλέψει πώληση βοείου κρέατος προερχομένου από τα αποθέματα παρεμβάσεως και προοριζομένου να παραδοθεί στις Καναρίους Νήσους στο πλαίσιο του κανονισμού (ΕΚ) αριθ. 2790/94 της Επιτροπής, της 16ης Νοεμβρίου 1994, περί κοινών λεπτομερειών εφαρμογής του κανονισμού (ΕΟΚ) αριθ. 1601/92 του Συμβουλίου, για ειδικά μέτρα όσον αφορά ορισμένα γεωργικά προϊόντα υπέρ των Καναρίων Νήσων (6), όπως τροποποιήθηκε από τον κανονισμό (ΕΚ) αριθ. 2883/94 (7) 7 ότι, για την καλή λειτουργία της πώλησης, πρέπει να προβλεφθούν ορισμένες διοικητικές διατάξεις και ιδίως όσον αφορά την επιλεξιμότητα της πώλησης καθώς και τις προθεσμίες που πρέπει να τηρηθούν 7ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης βοείου κρέατος,ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:Άρθρο 1 Ο κανονισμός (ΕΚ) αριθ. 151/97 τροποποιείται ως εξής:1. Στο άρθρο 3 παράγραφος 1 παρεμβάλλεται το ακόλουθο νέο πρώτο εδάφιο:«Η αίτηση αγοράς υποβάλλεται από επιχειρηματία που είναι εγγεγραμμένος στο μητρώο που προβλέπεται στο άρθρο 5 παράγραφος 1 του κανονισμού (ΕΚ) αριθ. 2790/94 ή από επιχειρηματία ο οποίος έχει δεόντως εξουσιοδοτηθεί γραπτώς από τον πρώτο να ενεργήσει εξ ονόματός του.»2. Στο άρθρο 3 παράγραφος 2 προστίθεται το ακόλουθο νέο δεύτερο εδάφιο:«Η αίτηση χορηγήσεως του πιστοποιητικού ενισχύσεως πρέπει να υποβάλλεται το αργότερο εντός επτά εργάσιμων ημερών μετά την ημερομηνία εκδόσεως του τιμολογίου αγοράς.»3. Το άρθρο 5 δεύτερο εδάφιο αντικαθίσταται από το ακόλουθο κείμενο:«Η παράδοση στις Καναρίους Νήσους των εν λόγω προϊόντων το αργότερο στις 30 Ιουνίου 1997 συνιστά πρωτογενή απαίτηση κατά την έννοια του άρθρου 20 του κανονισμού (ΕΟΚ) αριθ. 2220/85 της Επιτροπής (1). Η απόδειξη της τήρησης της απαιτήσεως αυτής πρέπει να παρέχεται το αργότερο εντός δύο μηνών μετά την περάτωση των τελωνειακών διατυπώσεων στις αρμόδιες αρχές των Καναρίων Νήσων για την εν λόγω παράδοση.»Άρθρο 2 Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.Εφαρμόζεται στις αιτήσεις αγοράς που έχουν υποβληθεί από την ημέρα ενάρξεως ισχύος του.Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.Βρυξέλλες, 25 Φεβρουαρίου 1997.Για την ΕπιτροπήFranz FISCHLERΜέλος της Επιτροπής(1) ΕΕ αριθ. L 148 της 28. 6. 1968, σ. 24.(2) ΕΕ αριθ. L 296 της 21. 11. 1996, σ. 50.(3) ΕΕ αριθ. L 173 της 27. 6. 1992, σ. 13.(4) ΕΕ αριθ. L 320 της 11. 12. 1996, σ. 1.(5) ΕΕ αριθ. L 26 της 29. 1. 1997, σ. 1.(6) ΕΕ αριθ. L 296 της 17. 11. 1994, σ. 23.(7) ΕΕ αριθ. L 304 της 29. 11. 1994, σ. 18.